På Aalborg Universitet var der i dag rejsegilde for universitetets nye Science and Innovation Hub.

AAU Science and Innovation Hub er hastigt ved at tage form. De er så langt i opførelsen af den 8500 kvadratmeter store bygning, at der i dag kunne afholdes rejsegilde. Bygningen skal være et knudepunkt for tværvidenskabelig forskning og innovation. Rektor på Aalborg Universitet Per Michael Johansen er overbevist om, at den nye bygning bliver en stor gevinst for Aalborg. Universitet håber også at kunne trække erhvervslivet inden for – ligesom der er rum til at tænke kreativt og nyt for hele Nordjylland. Det forventes, at bygningen kan tages i brug i løbet af næste år.